**GRB*OBČINA HAJDINA***

***Zg. Hajdina 44/a, 2288 HAJDINA***

*Številka: 014-19/2025-2*

*Datum: 19. 11. 2025*

***OBČINSKEMU SVETU***

***OBČINE HAJDINA***

|  |  |
| --- | --- |
| *NASLOV:* | ***Predlog Sklepa o soglasju k imenovanju direktorice javnega zavoda Knjižnica Ivana Potrča Ptuj*** |
| *GRADIVO PRIPRAVILA:* | *Komisija za mandatna vprašanja, volitve in imenovanja in občinska uprava* |
| *POROČEVALEC:* | *Karl Svenšek, predsednik komisije za mandatna vprašanja, volitve in imenovanja* |
| *PREDLOG:* | ***Občinski svet Občine Hajdina obravnava in sprejme predlog Sklepa o soglasju k imenovanju direktorice javnega zavoda Knjižnica Ivana Potrča Ptuj*** |
| *PRILOGA:* | * *predlog sklepa* * *obrazložitev* * *zaprosilo za posredovanje soglasja za izbrano kandidatko za direktorico* |

*Karl Svenšek*

*predsednik komisije*

predlog

november 2025

Na podlagi 21. člena Odloka o ustanovitvi javnega zavoda Knjižnica Ivana Potrča Ptuj (Uradni list RS, št. 9/04, 115/08 in 102/09) in 16. člena Statuta Občine Hajdina (Uradno glasilo slovenskih občin, št. 32/17 - uradno prečiščeno besedilo in 25/25) je Občinski svet Občine Hajdina na svoji \_\_\_ . redni seji dne \_\_. \_\_. 2025 sprejel

**SKLEP**

**o soglasju k imenovanju direktorice javnega zavoda Knjižnica Ivana Potrča Ptuj**

**1.**

Občinski svet Občine Hajdina daje soglasje k imenovanju Milene Doberšek, za direktorico javnega zavoda Knjižnica Ivana Potrča Ptuj, za mandatno dobo petih let.

**2.**

Ta sklep začne veljati z dnem sprejema na seji Občinskega sveta Občine Hajdina.

Številka: 014-19/2025

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O b r a z l o ž i t e v:

Svet javnega zavoda Knjižnice Ivana Potrča Ptuj je dne 16. 9. 2025 objavil javni razpis za delovno mesto direktorja/direktorice Knjižnice Ivana Potrča Ptuj. V skladu z določbo 21. člena Odloka o ustanovitvi javnega zavoda Knjižnica Ivana Potrča Ptuj (Uradni list RS, št. 9/04, 115/08 in 102/09) si mora svet zavoda pred imenovanjem direktorja pridobiti soglasje občin ustanoviteljic, ki imajo v lasti več kot polovico ustanoviteljskega deleža glede na število prebivalcev in mnenje občin, ki so na zavod s pogodbo prenesle opravljanje te dejavnosti ter mnenje strokovnih delavcev zavoda. Po pridobitvi soglasij in mnenj svet zavoda imenuje direktorja z večino glasov vseh članov sveta. Na javni razpis za direktorja/direktorice Knjižnice Ivana Potrča je v razpisanem roku prispela ena vloga. Svet zavoda je po pregledu prispele prijave na seji dne 7. 10. 2025 ugotovil, da edina prijavljena kandidatka, Milena Doberšek, izpolnjuje vse pogoje iz javnega razpisa. Po pregledu priloženega programa dela in razvoja zavoda ter po opravljenem razgovoru s kandidatko je svet zavoda na seji dne 14. 10. 2025 soglasno potrdil Mileno Doberšek za kandidatko za direktorico za mandatno dobo 5 let.

Komisija za mandatna vprašanja, volitve in imenovanja je na svoji 14. redni seji obravnavala zaprosilo sveta zavoda in po glasovanju soglasno izoblikovala predlog sklepa, s katerim Občinskemu svetu Občine Hajdina predlaga, da kandidatki Mileni Doberšek poda soglasje k imenovanju direktorice javnega zavoda Knjižnica Ivana Potrča Ptuj. Komisija občinskemu svetu predlaga, da predlog sklepa po obravnavi na seji sprejme v predloženem besedilu.

Karl Svenšek

predsednik komisije